als_Latn dik_Latn sag_Latn
Kur na ndajnë vetëm 20 ditë nga dita e zgjedhjeve, ambasadorja e BE-së në vendin tonë, Romana Vlahutin ka një mesazh për të gjithë shqiptarët. Ajo i ftoi të refuzojnë çdo presion mbi blerjen e votës, para apo favore të tjera.
“Çfarëdolloj transaksioni që mund të jetë për blerjen e votës apo çfarëdolloj abuzimi është e papranueshme bashkë me presionet nga familjarët tuaj apo edhe kushdo tjetër. Zgjedhjet parlamentare janë të rëndësishme sepse ka të bëjë me atë që ku duan ta shohin njerëzit. Shqipërinë në 4 vitet e ardhshme dhe jeni ju që vendosni. Zgjedhjet nuk janë për partitë politike por janë për njerëzit.
E ndodhur në një takim me shoqërinë Civile në Shkodër, ambasadorja këshilloi të denoncohen abuzimet e mundshme gjatë fushatës nëpërmjet një aplikacioni në celular.
“Do të ketë një aplikacion për celularët ku çdo kush mund të çojë një foto apo çdo informacion për çdo abuzim të mundshëm gjatë fushatës elektorale për zgjedhjet. Jemi përpjekur që të krijojmë me të gjitha mundësitë e mundshme që të krijojmë kushtet për të denoncuar abuzimet. Në një shtet demokratik sovrani është populli dhe kjo është një ditë shumë e rëndësishme për ju, por edhe për shtetin tuaj. Ditë e rëndësishme edhe për ne, për të parë se sa demokratik është sistemi në Shqipëri dhe funksionimi i institucioneve është shumë i rëndësishëm për zgjerimin e BE dhe integrimin në BE” (m.a/BalkanWeb)
als_Latn als_Latn als_Latn als_Latn